|  |  |
| --- | --- |
| Logo Δήμου Παιονίας |  |
| **ΕΛΛΗΝΙΚΗ ΔΗΜΟΚΡΑΤΙΑ** **ΝΟΜΟΣ ΚΙΛΚΙΣ****ΔΗΜΟΣ ΠΑΙΟΝΙΑΣ Δ/ΝΣΗ OΙΚΟΝΟΜΙΚΩΝ ΥΠΗΡΕΣΙΩΝ****ΤΜΗΜΑ ΠΡΟΜΗΘΕΙΩΝ & ΑΠΟΘΗΚΗΣ** |  Πολύκαστρο, 19.6.2023 Αριθμός Πρωτ.: 11838 |
| Ταχ. Δ/νση: | Μ. Αλεξάνδρου 75-77 |  |
| Ταχ. Κώδικας: | 612 00 ΠΟΛΥΚΑΣΤΡΟ |  |
| Τηλέφωνο: | 23433-50169, 50137 |
| e-mail: | promithies@paionia.gov.gr |

**ΠΕΡΙΛΗΨΗ ΔΙΑΚΗΡΥΞΗΣ**

**Ο Δήμαρχος Παιονίας**

Προκηρύσσει ανοιχτό ηλεκτρονικό διαγωνισμό σύμφωνα με τις διατάξεις του Ν. 4412/16 (ΦΕΚ 147/Α/08-08-16 «Δημόσιες Συμβάσεις Έργων, Προμηθειών και Υπηρεσιών-Προσαρμογή στις Οδηγίες 2014/ 24/ΕΕ και 2014/25/ΕΕ), όπως τροποποιήθηκε και ισχύει, για την «1. Παροχή μηχανογραφικών υπηρεσιών - υποστήριξη των υφιστάμενων εφαρμογών του Δήμου Παιονίας, 2. Παροχή υπηρεσιών υποστήριξης Ο.Π.Δ. με εργασίες ενσωμάτωσης εγκεκριμένης στοχοθεσίας, 3. Προμήθεια αδειών χρήσης βελτιωμένων εκδόσεων προγραμμάτων του ΟΠΣ Δήμου Παιονίας και 4. προμήθεια νέων υποσυστημάτων ΟΠΣ», με κριτήριο ανάθεσης την πλέον συμφέρουσα από οικονομική άποψη προσφορά, μόνο βάσει τιμής (χαμηλότερη τιμή) και ενδεικτικό προϋπολογισμό 60.760,00 € συμπεριλαμβανομένου Φ.Π.Α. 24%.

Ημερομηνία ανάρτησης της διακήρυξης στο Εθνικό Σύστημα Ηλεκτρονικών Δημοσίων Συμβάσεων (Ε.Σ.Η.ΔΗ.Σ.) : 21.6.2022

Καταληκτική ημερομηνία και ώρα υποβολής προσφορών ορίζεται η 10.7.2023 και ώρα 15.00.

Η ηλεκτρονική αποσφράγιση των προσφορών μέσω των αρμόδιων πιστοποιημένων στο σύστημα οργάνων της Αναθέτουσας Αρχής θα πραγματοποιηθεί την 14.7.2023 και ώρα 09.00 π.μ.

Για την συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν ψηφιακή υπογραφή, χορηγούμενη από πιστοποιημένη αρχή παροχής ψηφιακής υπογραφής και να εγγραφούν στο ηλεκτρονικό σύστημα (Ε.Σ.Η.ΔΗ.Σ. - Διαδικτυακή πύλη [www.promitheus.gov.gr](http://www.promitheus.gov.gr)) ακολουθώντας την σχετική διαδικασία εγγραφής.

Δικαιούμενοι Συμμετοχής: Στο διαγωνισμό γίνονται δεκτοί όσοι νόμιμα ασκούν την κατασκευή ή εμπορία των υπό προμήθεια ειδών στην Ελλάδα ή στην αλλοδαπή, δυνάμει της νομοθεσίας του κράτους μέλους στο οποίο είναι εγκατεστημένοι και παρέχουν εχέγγυα άρτιας εκτέλεσης της σύμβασης.

Αποκλεισμός υποψηφίων: Οι αναθέτουσες αρχές αποκλείουν έναν οικονομικό φορέα από τη συμμετοχή σε διαδικασία σύναψης σύμβασης για τους λόγους όπως αυτοί αναφέρονται στο άρθρο 73 του Ν.4412/16 (άρθρο 57 παρ.1 έως 6 της Οδηγίας 2014/24/ΕΕ) καθώς και στο άρθρο 8 της με αριθμό 6893/2017 σχετικής διακήρυξης.

Κριτήρια Επιλογής: Καταλληλότητα για την άσκηση της επαγγελματικής δραστηριότητας: Πιστοποιητικό/βεβαίωση του οικείου επαγγελματικού μητρώου του Παραρτήματος XI του Προσαρτήματος Α του Ν. 4412/16, με το οποίο να πιστοποιείται αφενός η εγγραφή τους σε αυτό και το ειδικό επάγγελμα τους.

Εγγύηση συμμετοχής : Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, ποσού 980,00 (εννιακόσια ογδόντα) ευρώ.

Εγγύηση Καλής εκτέλεσης: Ο ανάδοχος στον οποίο θα γίνει η κατακύρωση του διαγωνισμού, υποχρεούται να καταθέσει πριν ή κατά την υπογραφή της σύμβασης εγγύηση καλής εκτέλεσης, το ύψος της οποίας καθορίζεται σε ποσοστό 4% επί της αξίας-σύμβασης εκτός Φ.Π.Α.

Χρόνος ισχύος προσφορών: Οι προσφορές ισχύουν και δεσμεύουν τους οικονομικούς φορείς για χρονικό διάστημα έξι (6) μηνών, το οποίο υπολογίζεται από την επόμενη της διενέργειας της διαδικασίας ανάθεσης.

Γλώσσα σύνταξης προσφορών: Ελληνική

Προδικαστικές Προσφυγές: Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (ΑΕΠΠ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΑΕΠΠ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Εναλλακτικές προσφορές **-** Αντιπροσφορές: ΟΧΙ

Χρηματοδότηση: Ίδιοι Πόροι

Πληροφορίες καθώς και διευκρινίσεις σχετικά με τους όρους της διακήρυξης, μπορούν να λάβουν οι ενδιαφερόμενοι από το Τμήμα Προμηθειών κατά τις εργάσιμες ημέρες και ώρες, Μ. Αλεξάνδρου 75-77, 1ος όροφος, τηλ. 2343350169 (κ. Τσούπα Αγγελίνα), 2343350137 (κ. Δελαρούδης Δημήτριος), fax 2343350169.

Το πλήρες σώμα της διακήρυξης του διαγωνισμού θα αναρτηθεί σε ηλεκτρονική μορφή (.pdf) στην διαδικτυακή πύλη www.promitheus.gov.gr του Ε.Σ.Η.ΔΗ.Σ.

Επίσης, θα παρέχεται ελεύθερη, άμεση και πλήρης πρόσβαση σε όλα τα τεύχη του παρόντος διαγωνισμού στην ιστοσελίδα του Δήμου Παιονίας www.paionia.gov.gr.

**Ο ΔΗΜΑΡΧΟΣ**

**ΚΩΝΣΤΑΝΤΙΝΟΣ Α. ΣΙΩΝΙΔΗΣ**